钦定古今图书集成/明伦汇编/氏族典/第112卷 > 崔损
## 钦定古今图书集成/明伦汇编/氏族典/第112卷 > 崔损

按《唐书崔损传》，“损字至无，系本博陵，大历末，中进士，
博学宏辞，补校书郎，咸阳尉。避亲改大理评事，累劳
至右谏议大夫。于时宰相赵憬卒，卢迈属疾，裴延龄
素善损，荐之德宗。贞元十二年，以本官同中书门下
平章事。始，中书虚位十日，议者谓选有德。及用损，中
外怅失。而损性龊龊，能自将，延英进见，不敢出一言”
及天下事。逾年，进门下侍郎。建中后，宰相无久任者损以便柔逊，愿中帝意，乃留八年。帝亦知公议，病其
持禄，然怜遇弥渥。卒，赠太子太傅，谥曰靖。